**Teksti 3**

**Tarkastele tekstiä ja mieti, miten sen tarkoitus saadaan mahdollisimman hyvin esille.**

Mikä on tekstin pääasia? Mitä keinoja käyttämällä sitä voidaan korostaa?

Mitä ilmauksia muotoilisit toisin? Miksi? Miten?

**Tervetuloa mukaan rakentamaan tulevaisuuden maakuntaa!**

Sote- ja maakuntauudistuksella luodaan maahamme nykyaikainen ja kustannustehokas, kaikkia tasavertaisesti palveleva julkinen hallinto. Uudistuksen jatkettu esivalmistelu kestää syksyyn 2018, jonka jälkeen väliaikaishallinto jatkaa valmistelua. Uudet maakunnat aloittavat toimintansa 1.1.2020.

Lapissa maakuntauudistus ja sen osana sote-uudistus koskee noin 9000 ihmisen työtä ja vaikuttaa kaikkien lappilaisten palveluihin. Uuteen maakuntaan siirtyy tehtäviä kaikista Lapin kunnista, Lapin ja Länsi-Pohjan sairaanhoitopiireistä, Kolpeneen erityishuoltopiiristä, Lapin liitosta, Lapin pelastuslaitoksesta, Lapin elinkeino-, liikenne ja ympäristökeskuksesta (ELY), Lapin työ- ja elinkeinotoimistosta (TE) sekä Lapin aluehallintovirastosta (AVI).

Tulevassa maakunnassa lappilaiset saavat lisää mahdollisuuksia osallistua ja vaikuttaa. Mitkä ovat asiat ovat sinun mielestäsi tärkeimpiä maakuntauudistuksessa? Mikä mietityttää? Osallistu uuden maakunnan rakentamiseen esimerkiksi [otakantaa.fi](https://www.otakantaa.fi/fi/hankkeet/117/)-palvelun kautta tai tule keskustelemaan kanssamme [Facebookissa](https://www.facebook.com/Lapinmaakunta/).

**Maakuntauudistuksen tavoitteena on turvata kaikille suomalaisille tärkeät palvelut, sujuvoittaa asiointia ja luoda uutta kasvua maakuntiin**

Parhaillaan valmisteilla oleva maakuntauudistus on suurimpia Suomessa koskaan tehtyjä julkisen hallinnon uudistuksia. Tammikuussa 2020 aloittavat uudet maakunnat vastaavat tulevaisuudessa sosiaali- ja terveyspalveluista, alueellisesta kehittämisestä, ympäristöterveydenhuollosta, työ- ja elinkeinopalveluista, pelastustoimesta, maaseudun kehittämisestä ja lomituspalveluista sekä tienpidosta ja liikennejärjestelmäsuunnittelusta.

#Lappi #maakunta2019 #TehemäYhessä

Lähde: <http://lapinmaakunta.fi/>